Un accident mortal a avut loc sâmbătă seară pe DJ 100 R, în comuna prahoveană Călugăreni. În impact au fost implicate două autoturisme.
În cele două mașini se aflau șapte ocupanți, printre care și un minor. Din păcate, un adult implicat în incident și-a pierdut viața.
Potrivit ISU Prahova, în evenimentul rutier au fost implicate două autoturisme și cei șapte ocupanți ai acestora, printre care se numără și un minor.
Din nefericire, unul dintre adulții implicați în accident prezintă leziuni incompatibile cu viața, fiind declarat decedat. Celelalte persoane implicate sunt conștiente, evaluate medical la fața locului.
Pompierii Detașamentului Mizil intervin la locul incidentului cu o autospecială de stingere, o autospecială pentru descarcerare, o autospecială de primă intervenție și comandă și două echipaje SMURD.